作者:李白
標題:樂府雜曲：鼓吹曲辭：戰城南
內容:去年戰桑幹源，今年戰蔥河道。洗兵條支海上波，匈奴以殺戮為耕作，古來唯見白骨黃沙田。秦家築城備胡處，漢家還有烽火燃。烽火燃不息，徵戰無已時。野戰格鬥死，敗馬號鳴向天悲。烏鳶啄人腸，銜飛上掛枯樹枝。士卒塗草莽，將軍空爾為。乃知兵者是兇器，聖人不得已而用之。